La Liga. Messi va Paulinyo “Barselona”ga 3 ochko olib berdi. “Atletiko” ochko yo‘qotdi, “Valensiya”da g‘alaba

Ispaniya La Ligasining 10-turidan keyin ham “Valensiya”ni to‘xtatadigan klub topilmadi. Marselino shogirdlari bu safar “Alaves” maydoniga safar yetib, yetakchi hujumchilarning gollari sabab zafar quchdi.

Shu tariqa valensiyalik futbolchilar “Barselona”dan keyin ikkinchi bo‘lib turibdi. Bugun Madridning “Real” klubi safardan 3 ochko olib qaytganida ham, “ko‘rshapalaklar”ga yeta olmaydi.
Poytaxtning boshqa bir klubi “Atletiko” esa markaziy o‘yinlarning birida “Vilyarreal”ni taslim qila olmadi. Diyego Simeone jamoasi hozirgacha mag‘lub bo‘lmagan uch klubdan biri bo‘lsa-da, 10 ta o‘yinning teng yarmida durang o‘ynab ulgurdi.

Bungacha “Atletiko” Vanda Metropolitano arenasida “Barselona”ni ham yenga olmagan, Chempionlar Ligasida “Chelsi”ga imkoniyatni boy berib qo‘ygandi. Yangi arenaga moslashib olish madridliklarning o‘zi uchun ham qiyin kechayotganini ko‘rish mumkin.
“Barselona” muvaffaqiyatli yurishini davom ettirdi. Prinsipial o‘yinda “Atletik” mehmoni bo‘lgan kataloniyalik futbolchilar Messi va Paulinyo tomonidan urilgan gollar sabab zafar quchdi. Qayd etish kerak, jamoa bosh murabbiyi Ernesto Valverde bungacha aynan “Atletik” ustozi sifatida faoliyat olib borardi.

Ispaniya La Ligasi
 10-tur bellashuvlari
 28-oktabr, shanba
Gollar: Simone Dzaza, 34 (0:1). Aleksis, 49 (1:1). Rodrigo, 66-pen (1:2).
Gollar: Anhel Korrea, 61 (1:0). Karlos Bakka, 81 (1:1).
Gollar: Lionel Messi, 36 (0:1). Paulinyo, 92+ (0:2).
Gollar: Vissam Ben-Yedder, 20 (1:0). Aleksandr Shimanovski, 48-pen (1:1). Pablo Sarabiya, 54 (2:1).
29-oktabr, yakshanba
“Xetafe” — “Real Sosyedad” — 16:00 Futbol-TV
 “Jirona” — “Real Madrid” — 20:15 UzReport
“Eybar” — “Levante” — 22:30
“Malaga” — “Selta” — 00:45
30-oktabr, dushanba
“Espanyol” — “Betis” — 01:00
“Las-Palmas” — Deportivo” — 01:00